# 1.2. A nosa axuda

## Glosario

## Fotograma

Definición:

  Imaxe coa que se forma unha película.

Exemplo:

  Para gravar o vídeo de lingua galega fixeron falta máis de cen fotogramas.

## Stop Motion Studio

Definición:

  Aplicación desenvolvida para editar películas coa unión de fotogramas na liña do tempo.

Exemplo:

  A nosa historia ímola montar coa aplicación Stop Motion Studio.

# A polo reto!

O reto final será crear a nosa propia historia e representala a través da técnica stop motion, onde se terá que observar unha situación social onde se inclúan expresións en galego co obxectivo de empezar a introducilas no noso día a día e, así, axudar a que o galego siga presente na vida da xente da nosa comunidade.

Estes serán os pasos para alcanzar o reto:

## Creación da nosa historia en stop motion

### 1º Creación de grupos

Organizarédesvos en grupos non moi grandes, para que así o traballo sexa máis levadío e eficiente.

### 2º Elaboración da historia

Crearedes unha historia onde se inclúa algunha expresión en galego, co obxectivo de introducilas na nosa comunicación habitual.

### 3º Cambio a un guión

Coa historia xa elaborada entre todo o equipo é o momento de crear un guión para poder representala nunha animación de stop motion.

### 4º Creación de animación en stop motion

Despois de analizar polo miúdo a aplicación Stop Motion Studio, é o momento de crear os fotogramas necesarios para crear a animación e montalo de xeito que a historia se poida entender e gozar.

### 5º Difusión á comunidade educativa

Tendo claro o noso obxectivo, que é o que galego non desapareza e que se sigan empregando expresións galegas, é importante que mostredes á comunidade educativa (alumnado e profesorado do centro e familias) a vosa creación.

## Lectura facilitada

O reto final será crear a nosa historia e representala a través da técnica stop motion.

Terá que aparecer unha situación social onde se inclúan expresións en galego.

O obxectivo é introducir esas expresións no noso día a día e que non desapareza o noso idioma.

Estes serán os pasos:

## Creación da nosa historia en stop motion

### 1º Creación de grupos

Dividirédesvos en grupos pequenos.

### 2º Elaboración da historia

Crearedes unha historia onde haxa algunha expresión en galego.

O obxectivo é introducilas na nosa comunicación.

### 3º Cambio a guión

Deberedes cambiar a narración anterior a un guión para a historia de stop motion.

### 4º Creación de animación en stop motion

Probaredes a aplicación Stop Motion Studio.

Crearedes os fotogramas para a animación.

Montaredes os fotogramas para a historia escrita.

### 5º Difusión á comunidade educativa

Mostraredes á comunidade educativa (alumnado e profesorado do centro e familias) a vosa creación.

## Audio

audio/mpeg

# Cal é a meta do noso reto?

O reto é crear unha historia en stop motion onde se reflexione sobre o uso da lingua galega e expresións.

- Reflexionar sobre o uso do galego.
- Investigar frases feitas, expresións ou palabras en galego.
- Escribir a historia onde se inclúan expresións en galego.
- Montaxe e gravación da historia en stop motion e divulgación da animación.

## Audio

audio/mpeg

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)