# 4.1. Pasos a seguir

## Glosario

## Avaliación

Definición:

  Revisión do que se fixo para saber ata que punto se alcanzaron os obxectivos marcados previamente e en que aspectos se pode mellorar.

Exemplo:

  Despois da avaliación do traballo, tivemos que mellorar dous apartados.

## Proxecto

Definición:

  Traballo ou actividade que facemos para aprender sobre algo ou crear algo novo. Ten un obxectivo e require planificar os pasos a seguir para conseguilo.

Exemplo:

  Hoxe quedamos para planificar o proxecto de ciencias sobre os animais mariños.

# Pasos a seguir

## Elaboración do proxecto

### Elaborar un guión desde a historia escrita.

Definide a historia que escribistes cos detalles sobre personaxes, escenarios, escenas, diálogos... É importante telo ben organizado para o resto do proxecto.

### Deseñar os personaxes e os escenarios.

Imaxinade e debuxade cales serán os personaxes e como serán. Tamén tedes que pensar no lugar onde ocorre a acción.

Despois, co material que tedes á vosa disposición, elaborade os personaxes creados e os escenarios escollidos. Pensade no tamaño que deben ter e o xeito no que os ides mover.

### Elaborar un storyboard

Organizade a historia en escenas importantes e facede un pequeno bosquexo de cada unha. Deberedes incluír posicións dos personaxes, movementos...

### Manexo da aplicación

Neste caso, a aplicación que ides empregar é a Stop Motion Studio.

Intentade facervos con ela, probar como funciona, experimentar coas diferentes perspectivas da cámara...

Unha vez controlada a aplicación, é o momento de comezar a facer as fotos nunha secuencia.

### Avaliación

Revisade o traballo feito para comprobar que todo está correcto e modificar o que consideredes mellorable.

Unha vez rematado, é o momento de valorar o traballo feito.

## Audio

audio/mpeg

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)