# 1. O galego corre perigo!

## Glosario

## Galego

Definición:

  É o idioma que empregamos para comunicarnos con outras persoas.

Exemplo:

  A miña lingua é o galego.

## Identidade

Definición:

  É a cultura e tradicións dun pobo, tamén inclúe o idioma.

Exemplo:

  O traxe tradicional galego forma parte da identidade de Galicia.

# Proposta de reto

A identidade de Galicia está na súa lingua. Quen non coñece a súa lingua, non coñece a súa historia. Sen o galego, a nosa terra perde a súa voz. Necesitamos que os nenos e nenas de 6º de Educación Primaria axuden a salvar o galego e, con el, a nosa identidade. Por que non investigamos sobre expresións en galego? E se creamos a nosa propia historia en galego?

## Lectura facilitada

A identidade de Galicia está na súa lingua.

Coñecer a nosa lingua, axuda a coñecer a historia da nosa terra.

Galicia necesita o galego, para non perder a súa voz.

Necesitamos que os nenos e nenas de 6º de Educación Primaria axuden a salvar o galego e, con el, a nosa identidade.

Imos investigar expresións en galego.

Imos crear a nosa propia historia en galego.

## Audio

audio/mpeg

## Necesitas axuda?

Deseñar a nosa propia historia supón numerosas cuestións que debemos ter en conta.

Aquí tes algunhas ideas:

.

A historia debe ter unha estrutura coas seguintes partes: introdución, nó e desenlace.

.

A historia debe ser visual, creando os teus propios personaxes xunto cos teus compañeiros e compañeiras de equipo.

.

Debe ser unha historia que teña expresións en galego para que perdure a nosa lingua.

.

Débese divulgar para que todos e todas a poidan gozar.

## Audio

audio/mpeg

# Que imos aprender?

1. Interpretar novas sobre o galego.

2. Coñecer expresións galegas.

3. Elaborar unha historia coherente e clara cunha ortografía e puntuación axeitada.

4. Crear unha animación a través da técnica de stop motion (fotograma a fotograma) ou noutro formato similar.

## Audio

audio/mpeg

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)