# 3.1. Como o estamos tratando?

# Uns minutos para pensar

A pesar de que o galego é a lingua propia e unha das linguas oficiais de Galicia, cada vez é menos falada polos seus cidadáns, sobre todo entre as xeracións máis novas.

Son moitos os motivos que nos levaron a esta situación actual.

Un deses motivos é que as familias deciden falarlles en castelán ás súas fillas e fillos, pensando que esta lingua abriralles máis portas ou lles dará outras oportunidades que non lles pode dar o galego. Isto leva a que, a pesar de que se estude galego nas escolas, cada vez estea menos presente nas conversas espontáneas que se dan nelas.

Outro motivo moi importante é que a maioría de cousas que vemos, lemos ou escoitamos (películas, música ou redes sociais) están en castelán. Polo que a exposición ao galego tamén se reduce nunha parte importante da nosa vida.

E como terceiro motivo, destacaremos que o galego nas cidades é cada vez menos habitual. Certo é que no rural segue moi presente, pero a poboación que vive nel, cada vez é menor.

E, nesta situación... Que podemos facer nós para que o galego teña futuro?

A pesar de que o galego é a lingua propia e unha das linguas oficiais de Galicia, cada vez é menos falada polos seus cidadáns, sobre todo entre as xeracións máis novas.

Podes descargar este esquema en PDF neste enlace.

## Lectura facilitada

O galego é a lingua propia e unha das oficiais de Galicia, pero cada vez fálase menos.

Por que?

1. As familias fálanlle ás nenas e nenos en castelán.

Pensan que o castelán dá máis oportunidades que o galego.

Nas escolas tamén falan menos galego, aínda que se ensina.

2. As películas, a música e as redes sociais están en castelán.

Casi non lemos, vemos ou escoitamos cousas en galego.

3. O galego nas cidades cada vez fálase menos.

No rural si que se fala, pero nel vive menos xente.

E, que podemos facer nós para que o galego teña futuro?

## Audio

audio/mpeg

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)